### | | | | --- | --- | | | | | --- | | **Byråd** 28. juni 2016 Sagsnr. 710-2015-43975 Dok.nr. 710-2016-231250 Frederik Hermansen | | 124.                Tillægsbevilling til cykelsti mellem [adresse] og [adresse] - Åbent

###

|  |  |
| --- | --- |
| Tidl. politisk behandling | BY, 25.08.15 pkt. 112 |
| Forventet sagsgang | TM-U, ØK, BY |
| Lovgrundlag | Lov om offentlige veje |

###

**SAGENS INDHOLD**

Byrådet skal i denne sag tage stilling til finansieringen
af cykelstiprojektet mellem [adresse] og [adresse]. Der er givet anlægsbevilling
på 5,9 mio. kr. i 2015, men de samlede udgifter forventes efter udbuddet af
projektet at blive 7,3 mio. kr.

Teknik og Kultur foreslår, at det forventede merforbrug på
1,4 mio. kr. finansieres af det afsatte rådighedsbeløb på 2 mio. kr. til
cykelstiprojekter i 2016.

Baggrunden for at cykelstiprojektet mellem [adresse] og
[adresse] bliver dyrere end forventet er, at jordbundsforhold og terrænets fald
bevirker, at der skal etableres et omfattende afvandingssystem med både dræn,
regnvandsledning og brønde. Herudover er det nødvendigt med et regnvandsbassin.
Desuden er der ved de geotekniske boringer fundet blød bund ved [adresse] i
[adresse], hvor cykelstien skal kobles på vejen. Det betyder, at det er
nødvendigt med en støttemur på stiens yderside. Begge dele medfører – udover
ekstra udgifter til anlæg – yderligere udgifter til både projektering og til
arealerhvervelse. Udgifterne til støttemur er drøftet med rådgiver, der har
fundet en alternativ løsning, hvorved der kan opnås en besparelse på 150.000
kr.

**VURDERING**

Idet cykelstien går gennem et stykke skov, der er
registreret som fredskov, er der søgt om tilladelse til at nedlægge fredskovpligten
på det stykke areal, der skal bruges til cykelsti. Naturstyrelsen har givet
tilladelse hertil og stillet som vilkår, at der etableres erstatningsskov.
Udgiften til erstatningsskov udgør 75.000 kr.

For at Vejdirektoratet udbetaler puljemidler til projektet,
skal visse forudsætninger være opfyldt. Det er for eksempel eftertællinger af
cyklister, evaluering af projektets resultat og effekt,
trafiksikkerhedsrevision, ekstern revision af regnskab m.m. Disse dele af
projektet er derfor obligatoriske, og udgifterne hertil er faste.

Den statslige støtte fra Vejdirektoratet er på 2,4 mio.
kr., uanset at det endelige cykelstiprojekt bliver dyrere end forventet, og
støtten er udelukkende til dette projekt.

Teknik og Kultur vurderer fortsat, at der er gode grunde
til at realisere cykelstiprojektet mellem [adresse] og [adresse], idet
cykelstiprojektet er højt vurderet i kommunens tekniske prioriteringsmodel for
cykelstiprojekter. Samtidig er der opnået og givet støtte til projektet fra Vejdirektoratets
cykelpulje.

Skemaet herunder viser de økonomiske afvigelser i
cykelstiprojektet

|  |  |  |  |
| --- | --- | --- | --- |
|  | Budget | Tilbud / overslag | Afvigelse |
| Anlæg af cykelsti | 4.340.000 kr. | 5.705.000 kr. | – 1.365.000 kr. |
| Besparelse på støttemur |  | – 150.000 kr. | + 150.000 kr. |
| Etablering af erstatningsskov |  | + 75.000 kr. | – 75.000 kr. |
| Arealerhvervelse | 500.000 kr. | + 555.000 kr. | – 55.000 kr. |
| Rådgivning | 500.000 kr. | + 565.000 kr. | – 65.000 kr. |
| Øvrige puljeforudsætninger | 560.000 kr. | + 550.000 kr. | + 10.000 kr. |
| **SUM** | **5.900.000 kr.** | **7.300.000 kr.** | **– 1.400.000 kr.** |
| Tilskud fra Vejdirektoratet | – 2.400.000 kr. | – 2.400.000 kr. |  |
| Favrskov kommunes udgift | 3.500.000 kr. | 4.900.000 kr. |  |

Samlet set forventes et merforbrug på 1,4 mio. kr. til
cykelstiprojektet mellem [adresse] og [adresse], såfremt projektet fortsat
ønskes gennemført.

**ØKONOMI**

Cykelstiprojektet mellem [adresse] og [adresse] forventes
at koste 1,4 mio. kr. mere end den oprindelige anlægsbevilling på 5,9 mio. kr.

Der er i budget 2016 afsat et rådighedsbeløb på 2 mio. kr.
til cykelstiprojekter, hvoraf der er givet anlægsbevilling på 600.000 kr. til
cykelsti syd om [adresse]. Teknik og Kultur foreslår, at det resterende
rådighedsbeløb på 1,4 mio. kr. i budget 2016 anvendes til at finansiere
merforbruget på cykelstiprojektet mellem [adresse] og [adresse].

**INDDRAGELSE**

Der har allerede og vil også fremadrettet være inddragelse
af lodsejere langs strækningen mellem [adresse] og [adresse].

**INDSTILLING**

Direktøren for Teknik og Kultur indstiller til Byrådet:

1. At der gives tillægsbevilling på 1,4
mio. kr. til cykelstiprojektet mellem [adresse] og [adresse].

2. At tillægsbevillingen finansieres af det
resterende rådighedsbeløb til Cykelstiprojekt 2016 på 1,4 mio. kr.

**BESLUTNING**

***Teknik- og Miljøudvalget, 9. juni 2016:***

Fraværende:Johnny Clausen

Indstilles godkendt.

***Økonomiudvalget, 21. juni 2016:***

Fraværende:Ingen

Indstilles godkendt.

**Bilag**

|  |  |
| --- | --- |
| Bilag - oversigtskort cykelsti [adresse] - [adresse] |